**HERDABREISTØLEN**

Høgdemeter over havet: ca 860m

Lengde: ca km ?

Tid: 2- 2,5 timar ein veg

Gradering: Tung tur

**Vegskildring:** Køyr riksveg 7 mot Lussand ca.14 km. Stopp ved fyrste avkøyring etter tunnelen på høgre sida. Her må du parkere langs utkøyring/ riksveg. Følg bratt grusveg opp etter 3 minutt så kjem du til skogsvegen som er merka » *privat veg, ferdsel på eige ansvar».* No følgjer ein bratt grusveg heilt fram. Nesten oppe kjem du til *Kvilingasteinen* der Turlaget også har ei registreringsbok. Her er det flott utsikt over fjorden. Følg vidare grusveg heilt inn til Fossdal der du enkelt finn turkassa på Magnar Lussand sitt røde sel. Grusvegen er i starten bratt, men vegen flatar ut etter Kvilingasteinen.

Frå stølen går vegen i nordleg retning mot Herdabreistølen på merka veg. Mot vest under mastene ser vi Pinskårane og på austsida ser vi Gråfjellet med varde og Storavatnet og Svortetjørn. Her er og Vetlavatnet og Midto. Vi krysser bekken ved Kvannskårgjelet. Ved neste vegdele skal vi gå oppover og rett oppå haugen og nedste vegen går vidare til Stølsfjellet og Torepil. Du føl stien vidare og du kjem snart til eit fint parti med flott utsik,t og det er lett å gå før du skal bratt opp det neste bergalaget. No vert det flatt og fint utover igjen og skrått mot venstre før du krysser ein ny bekk, og går vidare langs elva på høgre side. Til slutt går du over ei stor, flat myr. Selstufteberget føl deg på høgre sida og du treng berre gå eit lite stykke til så er du der, og du ser turkassa i tuftene. Du er komen til Herdabreisstuftene! Heile området heiter Herdabreida. Selstuftebekken ligg tett ved tuftene. Heimste vatnet ligger rett vest frå stølen og hit må du gå og eta nista di;.)

For ein flott utsikt du får no! Du ser Kistenuten og du ser heilt til Hårteigen i søraust. Oksen ligg mitt i mot og Storeflotten (1500moh) bakom den igjen . GOD TUR!